Faatupeina Taitoatasi / Individualised Funding

**O le Faatupeina taitoatasi o se auaunaga ua faatupeina e le Matagaluega a le Soifua Mālōlōina.**

**O le Faatupeina taitoatasi o se auaunaga e maua ai e le tagata e iai ni manaʻoga faapitoa se tala o le tupe faaletausaga. E masani ona faaaogāina e totogi ai tagata faigaluega lagolago e sili ona fesoasoani i manaʻoga matuā faatāuaina a le tagata e iai ni manaʻoga faapitoa.**

O le tagata e iai ni manaʻoga faapitoa poʻo se tasi ua latou faatuatuaina e iu ina avea latou ma se tagata pule o galuega. O lona uiga e manaomia latou te sueina, faafaigaluegaina, aʻoaʻoina ma puleaina le ʻaufaigaluega lagolago aʻo latou malamalama i manaʻoga e manaomia ona matuā faatāuaina.

O se tagata e sauniaina le Faatupeina Taitoatasi, o le ʻa mafai foi ona avatu fautuaga ma le lagolago. O le tagata e iai ni manaʻoga faapitoa e filifilia le auaunaga e fiafia i ai. O lea e tāua ai le tuuina atu o se tasi e sili ona ausia o latou faamoemoega. O le tagata e iai manaʻoga faapitoa e mafai foi ona ia suia ē ʻe saunia auaunaga pe afai e lē o sologa lelei mo i latou.

E tolu ituagia Faatupeina Taitoatasi e mafai ona ʻatofaina; Faatautaia o ʻĀiga, Tausiga Patino ma Mālōlōga. O le fetuutuunaiga o Faatupeina Taitoatasi e mafai ai e le tagata e iai ni manaʻoga faapitoa ona filifili le ituaiga o faatupeina taitoatasi ma le lagolago mo manaʻoga faapitoa o le ʻa faaleleia atili ai o latou olaga. E mafai foi ona faaaogā Mālōlōga e totogi ai gaioiga e aofia ai polokalame o tuuaga a āʻoga.

O lenei auaunaga ma le agavaa e mafai ona faatalanoaina ma le ofisa faapitonuu e iloiloa manaʻoga.

Ina ia aʻoaʻoina atili e uiga i le Faatupeina taitoatasi, [faamolemole asiasi ane i le upegatafailagi a le Matagaluega a le Soifua Mālōlōina](https://www.health.govt.nz/your-health/services-and-support/disability-services/types-disability-support/individualised-funding-funded-ministry-health).

Faamolemole faafesootai le Taikura Trust pe afai e iai ni au fesili i le 0800 TAIKURA (824 5872) pe asiasi ane i la matou [upegatafailagi.](https://www.taikura.org.nz/)



Alt text: Taikura Trust logo with byline

“valuing difference and supporting inclusion”